EELNÕU

17.11.2025

**Kutseõppeasutuse seaduse ning põhikooli- ja gümnaasiumiseaduse muutmise seadus**

**§ 1. Kutseõppeasutuse seaduse muutmine**

Kutseõppeasutuse seaduse § 25 täiendatakse lõigetega 42 ja 43 järgmises sõnastuses:

„(42) Õpilaskandidaat järjestab hariduse infosüsteemi elektroonilises keskkonnas vastuvõtuavaldusi esitades gümnaasiumid ja kutseõppeasutused või nende õppesuunad või erialad oma eelistustest lähtudes. Kool võib õpilaskandidaadi valikut vastuvõtmisel arvestada, kui kooli vastuvõtu tingimustes ja korras on sätestatud, et õpilaskandidaadi valikut arvestatakse.

(43) Õpilaskandidaat saab põhivastuvõtu käigus korraldataval konkursil ühes koolis kandideerida maksimaalselt kolmele õppekavale.“.

**§ 2. Põhikooli- ja gümnaasiumiseaduse muutmine**

Põhikooli- ja gümnaasiumiseaduses tehakse järgmised muudatused:

**1)** paragrahvi 27 täiendatakse lõikega 32 järgmises sõnastuses:

„(32) Õpilaskandidaat järjestab sisseastumisel gümnaasiumid ja kutseõppeasutused või nende õppesuunad või erialad oma eelistustest lähtudes pingeritta. Gümnaasium võib õpilaskandidaadi valikut kooli vastuvõtmisel arvestada, kui kooli vastuvõtu tingimustes ja korras on sätestatud, et õpilaskandidaadi valikut arvestatakse.“;

**2)** paragrahvi 28 lõike 1 punkt 7 muudetakse ja sõnastatakse järgmiselt:

„7) kui õpilasele on gümnaasiumis õppides ühe õppeaasta jooksul kolmes või enamas õppeaines pandud kursusehindena välja „nõrk“ või „puudulik“, välja arvatud õppimiskohustuslik õpilane;“;

**3)** paragrahvi 28 lõige 2 tunnistatakse kehtetuks;

**4)** paragrahvi 32 lõike 1 sissejuhatav lauseosa sõnastatakse järgmiselt:

„(1) Testide andmekogu on riigi infosüsteemi kuuluv andmekogu, mille eesmärk on võimaldada:“;

**5)** paragrahvi 32 lõige 2 muudetakse ja sõnastatakse järgmiselt:

„(2) Testide andmekogu põhimääruse kehtestab Vabariigi Valitsuse määrusega, milles sätestatakse:

1) andmeandjad ja nende esitatavad andmed;

2) täpne andmekoosseis;

3) vastutava töötleja ja volitatud töötleja ülesanded;

4) andmetele juurdepääsu ja andmete väljastamise kord;

5) andmete säilitamise täpsemad tähtajad;

6) muud korralduslikud küsimused.“;

**6)** paragrahvi 32 lõige 6 tunnistatakse kehtetuks;

**7)** paragrahvi 58 lõike 3 punkt 3 tunnistatakse kehtetuks;

**8)** paragrahvi 58 lõige 4 muudetakse ja sõnastatakse järgmiselt:

„(4) Käesoleva paragrahvi lõikes 3 sätestatud mõjutusmeetmete rakendamise otsustab direktor või tema volitatud isik.“.

**§ 3. Seaduse jõustumine**

Seaduse § 2 punktid 2 ja 3 jõustuvad 2026. a 1. septembril.

Lauri Hussar

Riigikogu esimees

Tallinn, „.....“....................2025. a

Algatab Vabariigi Valitsus

„.....“.......................2025. a

allkirjastatud digitaalselt